Siibe Zwärgli butzte und fligge em Töifel e Ohr ab.  Nach däm Johrhundert Hochwasser si e HuffeZwärgli als Hälfer bim Ufruume im Iisatz.  S'Ensemble bim Zwägedanz.    Verzell doch kei Märli.  Wie jedes Joor, d'Räbeli-Macher mit em Eröffnigs-Liedund mit tatchreftiger Ungerschtützig.  Wenn d'Räbeli-Macher mit em  Räbeli-Orchester uf dr Bühni si, gohts ändwäder los oder s goht em Änd zue. O das Johr dörfe mir wiider uf Ungerschtützig zelle. Siibe Zwärgli hälfe mit, s Publikum uf die kommende öbbe zwo Schtung Programm ii z'schtimme.  Es fallt eifach uf, ass d'Zahl Siibe im Märli und o i dr Wirgglichkeit immer wiider vorchunnt.  Es si drbii: Patrik Hänggi, Rainer Meyer, Martha Maggio, Jörg Heizmann, Lorenz Trottmann mit em Räbeli-Orcheschter: Steve Grütter Renato Henz, Peter Hell em Corinne Waldner sowie s'Ensemble.    Es war einmal... Dr Märliverzeller in Aggzion.  Gmietlich hoggt är i sim Ohresässel und liist eus us sim grosse und umfangriiche Buech Episode us dr Märliwält vor. Är chunnt mehrerimool vor im Räbeli 2008. Was är z'brichte hett? Löh mer is überrasche, schliesslich weiss numme är was i däm rätselhafte Buech gschriibe schtoht.  Märliverzeller: Lorenz Trottmann    E fasnächtlichs Intermezzo  Pfiffe und drummle i dr klassische Form.  Jedes  Johr dörfe mir uf se zelle. Und mir wüsse, ass si Schpass drahei, em Publikum z' zeige, was si musikalisch druffhei. Jedes Johr studiere si spezielli Schtüggli fürs Räbeli i; em Motto gerächt. Aber o die klassische Stüggli chömme nid z'churz.  Unger dr Leitig vo dr Brigitte Schmidlin (Pfiffer) und em Martin Rem (Dambuure) drummle und pfiffe si für eus: "Dr Hanswurst": e klassische Fasnachtsmarsch, dreischtimmig für Piccolo und Drummle. Gschriibe vom René Brielmann im Johr 1982    … und eso isch's cho  Dr Märliverzeller zum Zwöite    Dr Neptun  Gott vo de Fluete - Chef vom Meer  Irgend öbber muess doch Tschuld si, ass es s Schtedtli Laufe immer wiider überfluetet! Mir vom Räbeli glaube, die Schuldige usgmacht z ha. Scho i dr Bible hetts nach em ungattige Triibe vo de Lüüt nämmli gheisse: "Ig schigg e bitzli Wasser und schpiel se alli furt." I däm Sinn und Geischt muess me em Neptun si Uftritt verschtoh. Är wird vo zwöine Meerunghür  begleitet.